Source: http://ilmajoki.fi/ajankohtaista/?lang=fi&id=6212
Timestamp: 2019-08-24 11:21:41+00:00
Document Index: 25329799

Matched Legal Cases: ['§ 24', '§ 25', '§ 26', '§ 27', '§ 28', '§ 29', '§ 30']

Kunnanvaltuuston kokousuutiset 10.6.2019 - Ilmajoki
Kunnanvaltuuston kokouksen 10.6.2019 päätösten ennakkotiedote
Kokouksen alussa kunnanvaltuuston puheenjohtaja Martti Mannersuo vastaanotti kunnan onnittelut eräneuvoksen arvonimen johdosta. Onnittelupuheen piti varapuheenjohtaja Markku Koskela.
§ 24 Työterveys Botnia Oy:n osakkaaksi liittyminen
- lähteä Työterveys Botnia Oy:n osakkaaksi ja merkitä osakkeita,
- maksaa osakkeet rahana,
- hyväksyi Työterveys Botnia Oy:n yhtiöjärjestys- ja osakassopimusluonnoksen,
- valtuutti JIK-peruspalveluliikelaitoskuntayhtymän johtajan hyväksymään liikkeenluovutukseen liittyvät luovutuskirjat (kauppakirjat) sekä kunnanjohtajan hyväksymään toimitiloja koskevat vuokrasopimukset,
- päätti siirtää työterveyshuollon toiminnot Työterveys Botnia Oy:n ja
- jatkaa markkinaehtoisen työterveysyhtiön perustamisen selvitystä.
Päätös on ehdollinen siten, että Ilmajoen työterveyshuollon päätoimipisteen tulee sijaita Ilmajoen kunnan sote-keskuksessa.
3.12.2018 aiemmin tehty päätös Työterveys Taimi Oy:n osakkeiden merkitsemistä toteutetaan ja pannaan täytäntöön, kun Kevan hallituksen ehdollinen sijoituspäätös Työterveys Taimi Oy:öön tulee voimaan ja Työterveys Taimi Oy:öön tulee riittävä henkilöasiakkaiden määrä.
§ 25 Johtavan sosiaalityöntekijän viran perustaminen
Kunnanvaltuusto hyväksyi viran perustettavaksi 1.1.2020 alkaen.
§ 26 Kunnanvaltuusto merkitsi tiedoksi kunnan henkilöstötilinpäätöksen vuodelta 2018
§ 27 Vuoden 2018 tilinpäätös hyväksyttiin ja myönnettiin vastuuvapaus. Tilikauden alijäämä 774.673,66 euroa siirretään tilikausien yli-/alijäämiin kuluvan vuoden kirjanpidossa.
Valtuustoryhmien esille tuomat asiat tilinpäätöksestä olivat hyvin yhteneväisiä ja tilinpäätöstyöhön osalliset ja siihen vuoden aikana vaikuttaneet saivat kiitosta panoksestaan.
Valtuustoryhmien puolesta puheet pitivät Matti Koivuluoma (kesk), Juho Raumanni (kok), Markku Koskela (sdp), Harri Koskela (ps), Esa Niemistö (sin).
Alijäämäisestä tilinpäätöksestä huolimatta kunta on pystynyt tuottamaan lakisääteiset palvelut hyvin ja järjestämään muitakin hyvinvointia tukevia lisäpalveluita.
Puheenvuoroissa kiinnitettiin huomiota toimintakulujen ylittymiseen, vuosikate ei riitä kattamaan poistoja, toisaalta velkamäärä asukasta kohden on hieman laskenut. Alijäämäisen tilinpäätösvuoden jälkeen tulee ennakoida kuluvan vuoden menokehitystä ajoissa. Henkilöstömäärän lisääntyminen ja henkilöstön sairaslomien määrän nousu tulee selvittää. Tarkastuslautakunta sai kiitokset ”hellästä arviointikertomuksesta”.
§ 28 Tarkastuslautakunnan arviointikertomus vuodelta 2018 merkittiin tiedoksi ja arviointikertomuksen mukaisista huomioista tulee tehdä selvitys tarkastuslautakunnalle lokakuun 2019 loppuun mennessä.
Arviointikertomuksen mukaan kunnan toiminta on ollut tarkoituksenmukaista. Kriisikuntavaaraa ei lähitulevaisuudessa ole.
Myös tarkastuslautakunta sai kiitosta hyvin tehdystä työstä ja puheenvuoroissa esille tuotiin mm. osavuosikatsausmallin ottamista käyttöön. Myös kuntastrategian päivittäminen valtuustokauden aikana nähtiin tärkeäksi. Arviointikertomuksesta välittyy kehittämisen näkökulma ja kertomuksesta ei löydy vastakkainasettelukohtia.
§ 29 Kunnanhallituksen jäseniksi ja heidän henkilökohtaisiksi varajäsenikseen valtuustokauden (2019-2021) ajaksi valittiin
Ahti Ranto Sofia Mänty
Antti Ålander Juhani Filppula
Timo Tuuri Timo Kankaanpää
Reetta Kananoja Leeni Peltonen
Maria Rahko Kirsti Yli-Ojanperä
Timo Tuomikoski Kirsi Perälä
Pauliina Hautamäki Helena Rahkola
Juhana Lähdesmäki Jari Jokilehto
Johanna Reinilä Tapani Kivimäki
Salme Hautala Irma Salmi
Harri Koskela Veli-Jukka Palmu
§ 30 Kunnanhallituksen puheenjohtajan ja kahden varapuheenjohtajan valinta valtuustokauden (2019-2021) ajaksi
Puheenjohtaja Ahti Ranto
1.varapuheenjohtaja Timo Tuomikoski
2.varapuheenjohtaja Antti Ålander